Papp László Budapest Sportaréna

A Papp László Budapest Sportaréna, röviden Budapest Sportaréna vagy gyakran csak Aréna egy többcélú fedett sportcsarnok Budapesten. Ez az ország második legnagyobb sportkomplexuma a szintén a fővárosban található MVM Dome után. Papp László magyar ökölvívóról kapta a nevét. A létesítmény a legnagyobb koncertkonfigurációban 12 500, bokszmérkőzéseken 11 390, jégkorongmérkőzéseken pedig 9479 ember befogadására alkalmas. Az 1999 decemberében tűzvészben megsemmisült, ugyanezen a helyen állt Budapest Sportcsarnok helyére épült. Alatta egy távolsági buszpályaudvar, közvetlen szomszédságában pedig a Puskás Aréna működik. Története A Sportaréna elődjét, a Kiss István tervezte Budapest Sportcsarnokot 1982. február 12-én avatták fel. Az épület a leningrádi Jubileumi Sportcsarnok mintájára épült, bár annál valamivel nagyobb lett. 12 500 nézőt tudott befogadni. A Budapest Sportcsarnok 1999. december 15-én a karácsonyi vásár ideje alatt a tűz martalékává vált. A tűz vélhetően elektromos zárlat miatt keletkezett. A katasztrófa sokkolta a közvéleményt, mivel a BS volt az egyetlen, több ezer ember befogadására alkalmas fedett épület, amely számos zenei koncertnek, hangversenynek, kulturális eseménynek, sportrendezvénynek adott otthont. Az épület teljesen leégett, helyreállítására nem volt lehetőség, ezért kezdeményezték egy új sportcsarnok felépítését, amelynek építése 2001. június 30-án kezdődött. A terveket Skardelli György, Pottyondy Péter és a Közti Rt. készítette. Az építő a francia Bouygues építőipari cég lett, mely 2002-ben a világ legnagyobb építővállalata volt. Az épület formáját, csakúgy, mint az egész épületkomplexumot, a magyar építészek (KÖZTI) egyesülete az angol–amerikai Sport Concepts építészeivel közösen álmodták meg. Újjáépítése végén Szűcs Judith énekesnő jótékonysági koncertet tartott teltházzal. Befogadóképessége változatlanul 12 500 fő. A Budapest Sportaréna 2004. május 28-a óta viseli Papp László háromszoros magyar olimpiai bajnok ökölvívó, edző és sportvezető nevét. Az épület számokban A „kavics”-nak becézett csarnokba 50 000 tonnányi betont, 2300 tonna acélszerkezetet, több mint 11 000 000 csavart és több kilométernyi kábelt fektettek le. Az épület nehezebb, mint az Erzsébet híd és a Szabadság híd együtt. Tömege nagyjából 200 000 tonna, gyalogos terét Magyarország legnagyobb gránitfelülete borítja, amelynek területe 15 000 m2 Az átadás Az ünnepélyes átadásra 2003. március 13-án került sor, az épületet Jánosi György, akkori ifjúsági és sportminiszter avatta fel. A rendezvény nagyszabású klasszikus-komolyzenei koncerttel zárult. A megnyitó A megnyitásra március 14-én került sor, mely egy gigantikus komolyzenei koncerttel zárult, Beethoven IX. szimfóniájával, amely szimbolizálta Magyarország leendő belépését az Európai Unióba. Megközelítése az M2-es metróval a Puskás Ferenc Stadion állomásig az 1-es és 1A villamossal a 73-as, a 75-ös, a 77-es és a 80-as trolival gépkocsival (a látogatók részére 1160 parkolóhely áll rendelkezésre az őrzött parkolóban) 25 perc alatt a repülőtérről, Az épületbe a Kerepesi út és Hungária körút felől, illetve a parkolóházból a feljáratokon keresztül lehet bejutni. Az épülethez külön bejárat tartozik a kamionok, egy másik pedig a művészek, sportolók részére. Az alatta lévő Stadion autóbusz-pályaudvarra érkező távolsági buszjáratokkal Események Koncertek, rendezvények Sportesemények 2004-es fedett pályás atlétikai világbajnokság 2010-es futsal-Európa-bajnokság 2011-es IIHF divízió I-es jégkorong-világbajnokság 2013-as IIHF divízió I-es jégkorong-világbajnokság 2013–2014-es női EHF-bajnokok ligája döntő 2014-es női kézilabda-Európa-bajnokság 2014–2015-ös női EHF-bajnokok ligája döntő 2016–2017-es női EHF-bajnokok ligája döntő 2017-es cselgáncs-világbajnokság 2017–2018-as női EHF-bajnokok ligája döntő 2018-as IIHF divízió I-es jégkorong-világbajnokság 2018-as birkózó-világbajnokság 2018–2019-es női EHF-bajnokok ligája döntő 2019-es női röplabda-Európa-bajnokság 2020–2021-es női EHF-bajnokok ligája döntő 2021-es cselgáncs-világbajnokság 2025-ös cselgáncs-világbajnokság Galéria Jegyzetek További információk A Sportaréna honlapja A Sportaréna közösségi oldala Boxing Encyclopaedia – László Papp Demján Ferenc